stanford-oval/wikipedia huggingface dataset:
ร่างรัฐบัญญัติคุ้มครองไอพี

|  |
| --- | --- |
ชื่อเต็ม: ร่างรัฐบัญญัติป้องกันการคุกคามเสมือนจริงต่อความสร้างสรรค์เชิงเศรษฐกิจในโลกออนไลน์และการโจรกรรมทรัพย์สินทางปัญญา ค.ศ. 2011
ชื่อย่อ: พีพา (PIPA)
การเรียก
การประมวล
ประวัติทางนิติบัญญัติ
 Patrick Leahy (D-Vt.) เสนอ แม่แบบ:USBill ต่อ วุฒิสภา เมื่อ 12 พฤษภาคม ค.ศ.2011
การแก้ไขเพิ่มเติมที่เป็นสาระสำคัญ
ไม่มี
คดีที่เกี่ยวข้องของศาลสูงสุด
ไม่มี
ร่างรัฐบัญญัติคุ้มครองไอพี (อังกฤษ: PROTECT IP Act) ย่อมาจาก ร่างรัฐบัญญัติป้องกันการคุกคามเสมือนจริงต่อความสร้างสรรค์เชิงเศรษฐกิจในโลกออนไลน์และการโจรกรรมทรัพย์สินทางปัญญา ค.ศ. 2011 (Preventing Real Online Threats to Economic Creativity and Theft of Intellectual Property Act of 2011) หรือนิยมย่อว่า พีพา (PIPA) และรหัสว่า ร่างรัฐบัญญัติของวุฒิสภาที่ 968 (Senate Bill 968) หรือ ว. 968 (S. 968) เป็นร่างรัฐบัญญัติที่ แพทริก เลฮี (Patrick Leahy) สมาชิกวุฒิสภาแห่งสหรัฐอเมริกา เสนอเมื่อวันที่ 12 พฤษภาคม 2554 พร้อมด้วยเพื่อนสมาชิกอีกสิบเอ็ดคน โดยนำเอาร่างรัฐบัญญัติต่อสู้การละเมิดสิทธิและการปลอมแปลงในโลกออนไลน์ (Combating Online Infringement and Counterfeits Act) ที่ตกไปเมื่อปีก่อน ขึ้นมาปัดฝุ่น และในเวลาเดียวกัน สมาชิกสภาผู้แทนราษฎรก็เสนอร่างรัฐบัญญัติเนื้อหาคล้ายคลึงกัน คือ ร่างรัฐบัญญัติหยุดยั้งการละเมิดลิขสิทธิ์ออนไลน์ (Stop Online Piracy Act) โดยร่างรัฐบัญญัติทั้งสองกำลังอยู่ระหว่างการพิจารณาของรัฐสภา และจะได้ลงมติรับรองกันในวันที่ 24 มกราคม 2555
ดูเพิ่ม

ร่างรัฐบัญญัติหยุดยั้งการละเมิดลิขสิทธิ์ออนไลน์
ร่างพระราชบัญญัติการยกเว้นผู้สืบราชบัลลังก์
ดูเพิ่ม

ประวัติศาสตร์อังกฤษ
ร่างรัฐบัญญัติงานวิจัย

ร่างรัฐบัญญัติงานวิจัย  (อังกฤษ: Research Works Act) รหัส 102 เอช.อาร์. 3699 (102 H.R. 3699) เป็นร่างรัฐบัญญัติซึ่งเสนอต่อสภาผู้แทนราษฎรสหรัฐอเมริกา ในคราวประชุมรัฐสภาแห่งสหรัฐอเมริกาครั้งที่ 112 เมื่อวันที่ 16 ธันวาคม ปี 2554 ผู้เสนอคือ ดาร์เรลล์ อิสสา (R-CA) ซึ่งเป็นสมาชิกสภาผู้แทนราษฎร และผู้ร่วมสนับสนุนคือ คาร์โรไลน์ บี. มาโลนีย์ (D-NY) ร่างรัฐบัญญัติมีบทบัญญัติห้ามออกคำสั่งให้เข้าได้อย่างเสรีซึ่งงานวิจัยที่รัฐบาลกลางให้ทุน ร่างรัฐบัญญัตินี้ยังจะมีผลเป็นการคว่ำ นโยบายของสถาบันสุขภาพแห่งชาติว่าด้วยการเข้าถึงข้อมูลข่าวสารของราชการ ซึ่งบังคับให้งานวิจัยที่ใช้เงินทุนจากผู้เสียภาษีสามารถเข้าถึงได้ทางออนไลน์โดยปราศจากค่าใช้จ่าย หากออกกฎหมายนี้แล้ว ข้อมูลทางวิทยาศาสตร์จะถูกจำกัดอย่างมาก อนึ่ง มีการร่างรัฐบัญญัติทำนองเดียวกันนี้แล้วหลายครั้งด้วยกัน ทั้งในปี 2551 และ 2552 แต่ยังมิเคยตราเป็นกฎหมายสักฉบับ
ในวันที่ 27 กุมภาพันธ์  2555 แอ็ลเซอเฟียร์ สำนักพิมพ์รายใหญ่ ประกาศเลิกสนับสนุนร่างรัฐบัญญัตินี้ วันเดียวกันนั้น อิสสาและมาโลนีย์ออกแถลงการณ์ว่า จะไม่ผลักดันกระบวนการนิติบัญญัติเกี่ยวกับร่างกฎหมายฉบับนี้อีก
การยอมรับ

ร่างรัฐบัญญัติได้รับการสนับสนุนจาก Association of American Publishers (AAP) และสหพันธ์ลิขสิทธิ์
ฝ่ายตรงข้ามได้เน้นย้ำผลกระทบต่อ	สภาพพร้อมใช้งานสาธารณะขอผลงานวิจัยด้านชีวการแพทย์ เช่นที่ได้รับทุนจากเงินช่วยเหลือของสถาบันสุขภาพแห่งชาติ โดยบอกว่าภายใต้ร่างรัฐบัญญัตินี้ "ผู้เสียภาษีซึ่งเป็นผู้ออกเงินในการวิจัยจะต้องจ่ายเงินอีกครั้งเพื่ออ่านผลของการวิจัย" ไมค์ เทย์เลอร์จากมหาวิทยาลัยบริสตอลกล่าวว่าการปิดกั้นของการเข้าถึงงานวิจัยวิทยาศาสตร์อาจทำให้เกิด "การตายที่หลีกเลี่ยงได้ ในประเทศกำลังพัฒนา"  และ "ผลเสียต่อวิทยาศาสตร์อย่างไม่สามารถประเมินค่าได้" นอกจากนี้เขายังกล่าวอีกว่าผู้แทนทั้งสอง ได้แก่ อิสสา และ มาโลนีย์ นั้นมีแรงจูงใจจากเงินบริจาคที่ได้รับจากแอ็ลเซอเฟียร์
คำร้องทุกข์ออนไลน์ – ค่าความรู้– ซึ่งได้รับแรงบันดาลใจจากนักคณิตศาสตร์และผู้ครอบครองเหรียญฟิลด์สชาวอังกฤษที่ชื่อว่า ทิโมธี โกเวอส์ เพื่อเพิ่มความตระหนักต่อร่างรัฐบัญญัติ เพื่อเรียกรืองให้ลดราคาของวารสารทางวิชาการ และเพื่อส่งเสริมการเพิ่มจำนวนของการเข้าถึงข้อมูลอย่างเสรี  ได้รับการลงนามจากนักวิชาการมากกว่า 10,000 คน ผู้ลงนามสัญญาว่าจะถอนการสนับสนุนต่อวารสารแอ็ลเซอเฟียร์ ไม่ว่าจะเป็นทางการช่วยแก้ไข ทบทวน หรือส่งบทความ "จนกว่าทางบริษัทจะเปลี่ยนวิธีบริหาร" ในวันที่ 27 กุมภาพันธ์ 2555 แอ็ลเซอเฟียร์ได้ประกาศยกเลิกสนับสนุนร่างรัฐบัญญัติ โดยอ้างถึงความกังวลจากผู้ทบทวน ผู้เขียน และผู้แก้ไขวารสาร ขณะที่ผู้ร่วมลงชื่อในการคว่ำบาตรเฉลิมฉลองการถอนตัวของแอ็ลเซอเฟียร์จากร่างรัฐบัญญัติงานวิจัย แอ็ลเซอเฟียร์เองได้ปฏิเสธว่าการกระทำนี้เป็นผลมาจากการคว่ำบาตร และอธิบายว่าพวกเขาทำไปเพราะได้รับคำร้องขอจากนักวิจัยที่ไม่ได้มีส่วนร่วมกับการคว่ำบาตรครั้งนี้
ร็อคเก็ต (จักรวาลภาพยนตร์มาร์เวล)

| ร็อคเก็ต แร็กคูน |
| --- | --- |
ตัวละครใน จักรวาลภาพยนตร์มาร์เวล
ปรากฏครั้งแรก: รวมพันธุ์นักสู้พิทักษ์จักรวาล (2014)
เค้าโครงจาก: ร็อคเก็ต แรคคูน โดย บิล แมนโทล คีธ กิฟเฟน
ดัดแปลงโดย:   เจมส์ กันน์  นิโคล เพิร์ลแมน 
แสดงโดย: ฌอน กันน์ (จับการเคลื่อนไหว)
ให้เสียงโดย: แบรดลีย์ คูเปอร์
ข้อมูลตัวละครในเรื่อง
ชื่อเต็ม: 89P13
นามแฝง: ร็อคเก็ต
เผ่าพันธุ์: แร็กคูน Halfworlder
สังกัด:   อเวนเจอร์ส  การ์เดียนส์ออฟเดอะกาแล็กซี่ 
ร็อคเก็ต แร็กคูน (อังกฤษ: Rocket Raccoon) (พากย์เสียงโดย แบรดลีย์ คูเปอร์) เป็นตัวละครในภาพยนตร์แฟรนไชส์จักรวาลภาพยนตร์มาร์เวล (MCU) เขาเป็นอเวนเจอร์และเป็นสมาชิกของการ์เดียนส์ออฟเดอะกาแล็กซี่ ซึ่งเป็นทหารรับจ้างอารมณ์ร้อนและเป็นผู้เชี่ยวชาญด้านอาวุธ ตัวละครนี้มีพื้นฐานมาจากตัวละครมาร์เวลคอมิกส์ที่มีชื่อเดียวกัน การแปลความหมายท่าทางของร็อคเก็ตมีพื้นฐานมาจากการเคลื่อนไหวของ ฌอน กันน์ และพฤติกรรมในชีวิตจริงของแรคคูนตัวจริงที่ชื่อ Oreo
ในปี พ.ศ. 2564 ตัวละครดังกล่าวได้ปรากฏตัวในภาพยนตร์สี่เรื่อง ได้แก่ รวมพันธุ์นักสู้พิทักษ์จักรวาล, รวมพันธุ์นักสู้พิทักษ์จักรวาล 2, อเวนเจอร์ส: มหาสงครามล้างจักรวาล, และ อเวนเจอร์ส: เผด็จศึก เขาจะกลับมาในภาพยนตร์เรื่องต่อไปคือ ธอร์: เลิฟแอนด์ธันเดอร์ และ รวมพันธุ์นักสู้พิทักษ์จักรวาล 3 รวมถึง เดอะการ์เดียนส์ออฟเดอะกาแล็กซี่ฮอลิเดย์สเปเชียล
ร่องสไปรัล

| ร่องสไปรัล หรือ ร่องเรเดียล  (Spiral groove or Radial sulcus) |
| --- | --- |
มุมมองด้านหลังของกระดูกต้นแขนด้านซ้าย (ร่องสไปรัลอยู่ตรงกลางภาพ)
รายละเอียด
ตัวระบุ
ภาษาละติน: sulcus nervi radialis
TA98: A02.4.04.014
TA2: 1197
FMA: 23417
ศัพท์ทางกายวิภาคของกระดูก[แก้ไขบนวิกิสนเทศ]
ร่องสไปรัล, ร่องเรเดียล หรือ ร่องมัสคิวโลสไปรัล (อังกฤษ: Spiral groove; Radial sulcus; musculospiral groove) เป็นร่องที่อยู่ตรงกลางของขอบด้านข้างของกระดูกต้นแขน (humerus) มีลักษณะกว้าง ตื้น วิ่งในแนวเฉียง เป็นร่องสำหรับเส้นประสาทเรเดียล (radial nerve)
ดูเพิ่ม

ร่องไบซิพิทัล
กล้ามเนื้อไตรเซ็ปส์ เบรคิไอ
ภาพอื่นๆ

ภาพตัดขวางผ่านตรงกลางของต้นแขน
หลอดเลือดแดงแขน (The brachial artery)
เส้นประสาทเหนือกระดูกสะบัก เส้นประสาทรักแร้ เส้นประสาทเรเดียล
ร็อบ มาร์แชลล์

| ร็อบ มาร์แชลล์ |
| --- | --- |
มาร์แชลล์ ในปี 2011
เกิด: โรเบิร์ต ดอยล์ มาร์แชลล์ จูเนียร์  (1960-10-17) 17 ตุลาคม ค.ศ. 1960 (64 ปี) แมดิสัน, รัฐวิสคอนซิน, สหรัฐ
การศึกษา: มหาวิทยาลัยคาร์เนกีเมลลอน
อาชีพ: ผู้กำกับภาพยนตร์ ผู้อำนวยการสร้าง ผู้กำกับละครเวที นักออกแบบท่าเต้น
ญาติ: แคทลีน มาร์แชลล์ (น้องสาว)
โรเบิร์ต ดอยล์ มาร์แชลล์ จูเนียร์ (อังกฤษ: Robert Doyle Marshall Jr.) เกิดเมื่อวันที่ 17 ตุลาคม ค.ศ. 1960 เป็นผู้กำกับภาพยนตร์และละครเวที ผู้อำนวยการสร้าง และนักออกแบบท่าเต้นชาวอเมริกัน ผลงานที่โดดเด่นที่สุดของเขาคือภาพยนตร์ที่ได้รับรางวัลออสการ์เรื่อง ชิคาโก (2002) ซึ่งเขาได้รับรางวัล ดีจีเอ อวอร์ดส์ นอกเหนือจากนั้นเขายังได้รับการเสนอชื่อเข้าชิง รางวัลออสการ์ สาขาผู้กำกับภาพยนตร์ยอดเยี่ยม รางวัลลูกโลกทองคำ สาขาผู้กำกับภาพยนตร์ยอดเยี่ยม และ บริติช อะคาเดมี่ ฟิล์ม อวอร์ดส์ สาขาผู้กำกับภาพยนตร์ยอดเยี่ยม เขายังได้รับการเสนอชื่อเข้าชิง รางวัลโทนี ถึงห้าครั้ง เขายังได้รับ ไพรม์ไทม์ เอ็มมี อวอร์ดส สำหรับการออกแบบท่าเต้นของเขาในภาพยนตร์โทรทัศน์เรื่อง Annie (1999)
ผลงานภาพยนตร์

| ปี | ชื่อ | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | ตำแหน่ง> ออกแบบท่าเต้น | หมายเหตุ |
| --- | --- | --- | --- | --- | --- | --- |
| 2002 | ชิคาโก | ใช่ | ไม่ | ไม่ | ใช่ |  |
| 2005 | นางโลม โลกจารึก | ใช่ | ไม่ | ไม่ | ไม่ |  |
| 2009 | ร้อง เต้น เฟ้น รัก | ใช่ | ไม่ | ใช่ | ใช่ |  |
| 2011 | ไพเรทส์ออฟเดอะแคริบเบียน:ผจญภัยล่าสายน้ำอมฤตสุดขอบโลก | ใช่ | ไม่ | ไม่ | ไม่ |  |
| 2014 | อินทู เดอะ วู้ด | ใช่ | ไม่ | ใช่ | ไม่ |  |
| 2018 | แมรี่ ป๊อปปินส์ กลับมาแล้ว | ใช่ | เขียนเรื่อง | ใช่ | ใช่ |  |
| 2023 | เดอะ ลิตเติ้ล เมอร์เมด | ใช่ | ไม่ | ใช่ | ไม่ |  |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 6 เรื่องของ ร็อบ มาร์แชลล์
| ปี | เรื่อง | รอตเทนโทเมโทส์ | เมทาคริติก | เมทาคริติก | ทุนสร้าง | รายได้ทั่วโลก |
| --- | --- | --- | --- | --- | --- | --- |
| 2002 | ชิคาโก |  86% (7.96/10) (256 รีวิว) |  | 82 (39 รีวิว) | $45,000,000 | $306,776,732 |
| 2005 | นางโลม โลกจารึก |  35% (5.37/10) (164 รีวิว) |  | 54 (38 รีวิว) | $85,000,000 | $162,242,962 |
| 2009 | ร้อง เต้น เฟ้น รัก |  39% (5.12/10) (206 รีวิว) |  | 49 (33 รีวิว) | $80,000,000 | $54,004,950 |
| 2011 | ไพเรทส์ออฟเดอะแคริบเบียน: ผจญภัยล่าสายน้ำอมฤตสุดขอบโลก |  33% (5.02/10) (275 รีวิว) |  | 45 (39 รีวิว) | $378,500,000 | $1,045,713,802 |
| 2014 | อินทู เดอะ วู้ด |  72% (6.56/10) (219 รีวิว) |  | 69 (41 รีวิว) | $50,000,000 | $212,902,372 |
| 2018 | แมรี่ ป๊อปปินส์ กลับมาแล้ว |  79% (7.27/10) (355 รีวิว) |  | 66 (54 รีวิว) | $130,000,000 | $349,537,494 |
| เฉลี่ย และ รวม | เฉลี่ย และ รวม |  57% (6.22/10) | 61 | 61 | $768.5 ล้าน | $2,131,178,312 |
0–59% คำวิจารณ์ที่นักวิจารณ์ไม่ชอบ  60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
รางวัลที่ได้รับ

จำนวนรางวัลที่เข้าชิงและได้รับจากภาพยนตร์ของ ร็อบ มาร์แชลล์
| ปี | เรื่อง | รางวัลออสการ์> เสนอชื่อเข้าชิง | รางวัลออสการ์> ชนะ | รางวัลแบฟตา> เสนอชื่อเข้าชิง | รางวัลแบฟตา> ชนะ | รางวัลลูกโลกทองคำ> เสนอชื่อเข้าชิง | รางวัลลูกโลกทองคำ> ชนะ |
| --- | --- | --- | --- | --- | --- | --- | --- |
| 2002 | ชิคาโก | 13 | 6 | 12 | 2 | 8 | 3 |
| 2005 | นางโลม โลกจารึก | 6 | 3 | 6 | 3 | 2 | 1 |
| 2009 | ร้อง เต้น เฟ้น รัก | 4 |  | 1 |  | 5 |  |
| 2014 | อินทู เดอะ วู้ด | 3 |  | 2 |  | 3 |  |
| 2018 | แมรี่ ป๊อปปินส์ กลับมาแล้ว | 4 |  | 3 |  | 4 |  |
| ทั้งหมด | ทั้งหมด | 30 | 9 | 24 | 5 | 18 | 4 |
แหล่งข้อมูลอื่น

ร็อบ มาร์แชลล์ ที่อินเทอร์เน็ตมูวีเดตาเบส
ร้านกาแฟอิรานี

ยัซดานีเบเกอรี ในมุมไบ
ร้านกาแฟอิรานี (อังกฤษ: Irani cafés) เป็นร้านกาแฟแบบอิหร่านในอนุทวีปอินเดีย เดิมทีเป็นกิจการของชาวอิรานีโซโรอัสเตอร์ที่อพยพมายังบริติชอินเดียในศตวรรษที่ 19 เพื่อหลีกหนีการเบียดเบียนศาสนาจากจักรวรรดิซาฟาวิด และเพื่อออกมาหาโอกาสทางธุรกิจที่ดีกว่า เมืองใหญ่อย่างมุมไบ, ปูเณ และ ไฮเดอราบาด มีจำนวนร้านกาแฟอิรานีจำนวนมาก โดยมีสินค้ายอดนิยมคือ อิรานีจาย (Irani chai) หรือชาอิหร่าน ข้อมูลจากคริสต์ทศวรรษ 1950 ระบุว่ามีร้านกาแฟอิรานีจำนวน 350 แห่ง ในขณะที่ในปัจจุบันเหลือจำนวนเพียง 25 แห่งเท่านั้น เมืองใหญ่ที่ในอดีตมีร้านกาแฟอิรานีจำนวนมากคือการาจี ที่ปัจจุบันอยู่ในประเทศปากีสถาน
ในบทความบน Hindu Business Line ของสาริกา เมห์ตา (Sarika Mehta) เขียนถึงร้านกาแฟอิรานีในมุมไบว่ามีลักษณะคลาสสิกคือ "ความเป็นอาณานิคมจาง ๆ" (subtle colonial touch) ด้วยเพดานสูง เก้าอี้โค้งสีดำ โต๊ะไม้ที่ท็อปเป็นหินอ่อน และโหลแก้วใส่ของที่ขาย นอกจากนี้ "ผนังเป็นกระจกขนาดใหญ่เพื่อให้เกิดความรู้สึกกว้างขวาง ลูกค้าที่เดินเข้ามาในร้านจะเจอกับกลิ่นอบขนมปัง" และมี "ความเร็วในการบริการรวดเร็วอย่างไม่สะดุด"
ของกินที่จำหน่ายในร้านกาแฟอิรานี เช่น บุนมัสกา (bun maska; ขนมปังและเนย) หรือ บรุนมัสกา (brun-maska; ครัวซองเนยแบบแข็ง) บิสกิตทั้งคาวและหวาน  และ ปานิกัมจาย (paani kam chai; "ชาน้ำน้อย" ซึ่งหมายถึงชาอิหร่านแบบเข้มข้น) หรือ คารีจาย (khari chai; ชาอย่างเข้ม), ซาโมซ่าเนื้อแกะ และ คีมาปาว (kheema pav; เนื้อสับเสิร์ฟในโรลขนมปัง), อากูรี (ไข่คนใส่ผัก), ปูเลาเบอร์รี, พัฟฟ์ผัก, ธานซัก กับ บิรยานี, คัสตาร์ดครีมเชอร์รี, บิสกิตเนยแข็ง, แยม และเครื่องดื่มอื่น ๆ
แหล่งข้อมูลอื่น

India's Iranian cafes fading out by Jayshree Bajoria for BBC News, Mumbai[ลิงก์เสีย]
Mumbai's Irani hotspots – Sarika Mehta in Hindu Business line
AOL News Blog - Sunanda Sudhir เก็บถาวร 2008-01-11 ที่ เวย์แบ็กแมชชีน
Irani Cafés and Bakeries: An Irani Zartoshti Tradition
รายชื่อชนิดของหม้อข้าวหม้อแกงลิง

การกระจายพันธุ์ของหม้อข้าวหม้อแกงลิง
รายชื่อชนิดของหม้อข้าวหม้อแกงลิง (ชื่อวิทยาศาสตร์: Nepenthes) นี้ได้รวมทุกชนิดที่เป็นที่รู้จักในสกุลของพืชกินสัตว์วงศ์หม้อข้าวหม้อแกงลิง โดยจำแจกตามลักษณะภูมิศาสตร์ที่ค้นพบ ถ้าชนิดไหนไม่ใช่พืชถิ่นเดียวจะมีเครื่องหมายดอกจันหลังชื่อนั้นๆ
บอร์เนียว

ชนิดของหม้อข้าวหม้อแกงลิงที่ถูกบันทึกไว้จากบอร์เนียว
N. albomarginata *
N. ampullaria *
N. bicalcarata
N. boschiana
N. burbidgeae
N. campanulata
N. chaniana
N. clipeata
N. edwardsiana
N. ephippiata
N. faizaliana
N. fallax
N. fusca
N. glandulifera
N. gracilis *
N. hirsuta
N. hispida
N. hurrelliana
N. lowii
N. macrophylla
N. macrovulgaris
N. mapuluensis
N. mirabilis *
N. mollis
N. muluensis
N. murudensis
N. naquiyuddinii
N. northiana
N. pilosa
N. platychila
N. rafflesiana *
N. rajah
N. reinwardtiana *
N. stenophylla
N. tentaculata *
N. veitchii
N. villosa
N. vogelii
N. zakriana
สุมาตรา

ชนิดของหม้อข้าวหม้อแกงลิงที่ถูกบันทึกไว้จากสุมาตรา
N. adnata
N. albomarginata *
N. ampullaria *
N. angasanensis
N. aristolochioides
N. beccariana
N. bongso
N. carunculata
N. densiflora
N. diatas
N. dubia
N. eustachya
N. flava
N. gracilis *
N. inermis
N. izumiae
N. jacquelineae
N. jamban
N. junghuhnii
N. lavicola
N. lingulata
N. longifolia
N. mikei
N. mirabilis *
N. naga
N. ovata
N. pectinata
N. rafflesiana *
N. reinwardtiana *
N. rhombicaulis
N. rigidifolia
N. singalana
N. spathulata
N. spectabilis
N. sumatrana
N. talangensis
N. tenuis
N. tobaica
N. xiphioides
ฟิลิปปินส์

ชนิดของหม้อข้าวหม้อแกงลิงที่ถูกบันทึกไว้จากฟิลิปปินส์
N. alata
N. argentii
N. attenboroughii
N. bellii
N. burkei
N. copelandii
N. deaniana
N. mantalingajanensis
N. merrilliana
N. mindanaoensis
N. mira
N. mirabilis *
N. peltata
N. petiolata
N. philippinensis
N. saranganiensis
N. sibuyanensis
N. truncata
N. ventricosa
เพนนิซูล่า มาเลเซีย

ชนิดของหม้อข้าวหม้อแกงลิงที่ถูกบันทึกไว้จากเพนนิซูล่า มาเลเซีย
N. albomarginata *
N. ampullaria *
N. benstonei
N. gracilis *
N. gracillima
N. macfarlanei
N. mirabilis *
N. rafflesiana *
N. ramispina
N. sanguinea *
N. sharifah-hapsahii
นิวกีนี

ชนิดของหม้อข้าวหม้อแกงลิงที่ถูกบันทึกไว้จากเกาะนิวกินี
N. ampullaria *
N. insignis
N. klossii
N. lamii
N. maxima *
N. mirabilis *
N. neoguineensis
N. paniculata
N. papuana
N. treubiana
เกาะซูลาเวซี

ชนิดของหม้อข้าวหม้อแกงลิงที่ถูกบันทึกไว้จากเกาะซูลาเวซี
N. eymae
N. glabrata
N. gracilis *
N. hamata
N. maxima *
N. mirabilis *
N. tentaculata *
N. tomoriana
ไทย

ชนิดของหม้อข้าวหม้อแกงลิงที่ถูกบันทึกไว้จากไทย
Nepenthes ampullaria *  (ไทย: หม้อแกงลิง )  ค้นพบปี ค.ศ. 1835
Nepenthes andamana ค้นพบปี ค.ศ. 2010
Nepenthes chang ค้นพบปี ค.ศ. 2010
Nepenthes gracilis *  (ไทย: หม้อข้าวหม้อแกงลิง )  ค้นพบปี ค.ศ. 1839
Nepenthes kampotiana * ค้นพบปี ค.ศ. 1909
Nepenthes kerrii * ค้นพบปี ค.ศ. 2010
Nepenthes kongkandana ค้นพบปี ค.ศ. 2015
Nepenthes krabiensis ค้นพบปี ค.ศ. 2016
Nepenthes mirabilis *   (ไทย: เขนงนายพราน )  ค้นพบปี ค.ศ. 1869
Nepenthes rosea ค้นพบปี ค.ศ. 2014
Nepenthes sanguinea *  (ไทย: หม้อแกงลิงเขา )  ค้นพบปี ค.ศ. 1849
Nepenthes smilesii *  (ไทย: น้ำเต้าพระฤๅษี )  ค้นพบปี ค.ศ. 1895
Nepenthes suratensis ค้นพบปี ค.ศ. 2010
Nepenthes thai ค้นพบปี ค.ศ. 2009
Nepenthes thorelii *  (ไทย: น้ำเต้าลม )  ค้นพบปี ค.ศ. 1990
ไทย > สายพันธุ์ย่อย

N. anamensis * ค้นพบปี ค.ศ. 1908 (ปัจจุบันถูกจัดให้เป็น Var.ย่อยของ Nepenthes mirabilis หรือ เขนงนายพราน)
N. globosa ค้นพบปี 2010 (ปัจจุบันถูกจัดให้เป็น Var.ย่อยของ Nepenthes mirabilis หรือ เขนงนายพราน)
กัมพูชา

ชนิดของหม้อข้าวหม้อแกงลิงที่ถูกบันทึกไว้จากกัมพูชา
N. anamensis *
N. mirabilis *
N. smilesii *
N. thorelii *
ออสเตรเลีย

ชนิดของหม้อข้าวหม้อแกงลิงที่ถูกบันทึกไว้จากออสเตรเลีย
N. mirabilis *
N. rowanae
N. tenax
เกาะชวา

ชนิดของหม้อข้าวหม้อแกงลิงที่ถูกบันทึกไว้จากเกาะชวา
N. adrianii
N. gymnamphora
N. mirabilis *
หมู่เกาะโมลุกกะ

ชนิดของหม้อข้าวหม้อแกงลิงที่ถูกบันทึกไว้จากหมู่เกาะโมลุกกะ
N. danseri *
N. maxima *
N. mirabilis *
สิงคโปร์

ชนิดของหม้อข้าวหม้อแกงลิงที่ถูกบันทึกไว้จากสิงคโปร์
N. ampullaria *
N. gracilis *
N. rafflesiana *
เวียดนาม

ชนิดของหม้อข้าวหม้อแกงลิงที่ถูกบันทึกไว้จากเวียดนาม
N. anamensis *
N. mirabilis *
N. thorelii *
มาดากัสการ์

ชนิดของหม้อข้าวหม้อแกงลิงที่ถูกบันทึกไว้จากมาดากัสการ์
N. madagascariensis
N. masoalensis
ลาว

ชนิดของหม้อข้าวหม้อแกงลิงที่ถูกบันทึกไว้จากลาว
N. anamensis? *
N. mirabilis *
พม่า

ชนิดของหม้อข้าวหม้อแกงลิงที่ถูกบันทึกไว้จากพม่า
N. mirabilis *
N. smilesii *
อินเดีย

ชนิดของหม้อข้าวหม้อแกงลิงที่ถูกบันทึกไว้จากอินเดีย
N. khasiana
นิวแคลิโดเนีย

ชนิดของหม้อข้าวหม้อแกงลิงที่ถูกบันทึกไว้จากนิวแคลิโดเนีย
N. vieillardii
เซเชลส์

ชนิดของหม้อข้าวหม้อแกงลิงที่ถูกบันทึกไว้จากเซเชลส์
N. pervillei
ศรีลังกา

ชนิดของหม้อข้าวหม้อแกงลิงที่ถูกบันทึกไว้จากศรีลังกา
N. distillatoria
จีน

ชนิดของหม้อข้าวหม้อแกงลิงที่ถูกบันทึกไว้จากจีน
N. mirabilis *
ฮ่องกง

ชนิดของหม้อข้าวหม้อแกงลิงที่ถูกบันทึกไว้จากฮ่องกง
N. mirabilis *
มาเก๊า

ชนิดของหม้อข้าวหม้อแกงลิงที่ถูกบันทึกไว้จากมาเก๊า
N. mirabilis *
ไมโครนีเชีย

ชนิดของหม้อข้าวหม้อแกงลิงที่ถูกบันทึกไว้จากไมโครนีเชีย
N. mirabilis *
ปาเลา

ชนิดของหม้อข้าวหม้อแกงลิงที่ถูกบันทึกไว้จากปาเลา
N. mirabilis *
เกาะไวเกียว

ชนิดของหม้อข้าวหม้อแกงลิงที่ถูกบันทึกไว้จากเกาะไวเกียว
N. danseri *
ดูเพิ่ม

รายชื่อชนิดลูกผสมทางธรรมชาติของหม้อข้าวหม้อแกงลิง
Nepenthes rajah
Nepenthes villosa
Nepenthes aristolochioides
Nepenthes sumatrana
Nepenthes benstonei
Nepenthes neoguineensis
ร่องไบซิพิทัล

| ร่องไบซิพิทัล  (Bicipital groove) |
| --- | --- |
มุมมองด้านหน้าของกระดูกต้นแขนด้านซ้าย (ร่องไบซิพิทัลอยู่ด้านบนของภาพ)
รายละเอียด
ตัวระบุ
ภาษาละติน: sulcus intertubercularis humeri
TA98: A02.4.04.007
TA2: 1186
FMA: 23396
ศัพท์ทางกายวิภาคของกระดูก[แก้ไขบนวิกิสนเทศ]
ร่องไบซิพิทัล (อังกฤษ: bicipital groove) หรือ ร่องระหว่างปุ่มกระดูก (อังกฤษ: intertubercular groove) เป็นร่องลึกบนกระดูกต้นแขน (humerus) ที่แบ่งระหว่างปุ่มใหญ่ (greater tubercle) และปุ่มเล็กของกระดูกต้นแขน (lesser tubercle) ซึ่งเป็นช่องสำหรับเอ็นของปลายจุดเกาะต้นด้านยาวของกล้ามเนื้อไบเซ็ปส์ เบรคิไอ (Biceps brachii) และเป็นทางผ่านของแขนงหลอดเลือดแดงรอบต้นแขนด้านหน้า (anterior humeral circumflex artery) ไปยังข้อต่อไหล่ (shoulder-joint)
ร่องนี้วิ่งลงมาในแนวเฉียง และสิ้นสุดประมาณ 1/3 ด้านบนของกระดูกต้นแขน
ร่องนี้ยังเป็นผนังด้านข้างของรักแร้อีกด้วย
ดูเพิ่ม

ร่องเรเดียล
แหล่งข้อมูลอื่น

SUNY Downstate Medical Center 03:st-0204
ร่าง (ภาพยนตร์)

| ร่าง |
| --- | --- |
กำกับ: ภณ วรวรัญญู
เขียนบท: ภณ  วรวรัญญู
นักแสดงนำ: พอลล่า เทเลอร์ วนิสา นุชนนท์ อัฒรุต คงราศรี ต่อพงศ์ กุลอ่อน รติกาล ศรศิลป์ ชาลี ไท นิธิพนธ์ ดุริยะสีห์หกุล ศุภชัย อนุสถิตย์วัฒนา  รัมภา จิรสมิทธา มนสิชา เกิดโกสุม ถิร ชุติกุล ปราย ปรเมศร์
กำกับภาพ: พีระพันธ์  เหล่ายนตร์
บริษัทผู้สร้าง: Golden A Entertainment 
วันฉาย:  9 มกราคม พ.ศ. 2557
ความยาว: 110 นาที
ประเทศ: ประเทศไทย
ภาษา: ไทย
ร่าง (อังกฤษ: The Parallel) เป็นภาพยนตร์แนวสยองขวัญสั่นโสตประสาท กำกับโดย ภณ วรวรัญญู ออกฉายในโรงภาพยนตร์โดยGolden A Entertainment ในวันที่ 9 มกราคม พ.ศ. 2557 นำแสดงโดย พอลล่า เทเลอร์ ,วนิสา นุชนนท์ ,อัฒรุต คงราศรี ,ต่อพงศ์ กุลอ่อน ,รติกาล ศรศิลป์ ,ชาลี ไท ,นิธิพนธ์ ดุริยะสีห์หกุล ,ศุภชัย อนุสถิตย์วัฒนา ,รัมภา จิรสมิทธา ,มนสิชา เกิดโกสุม ,ถิร ชุติกุล และปรเมศร์ น้อยอ่ำ
เรื่องย่อ

เรื่องราวของสาวชื่อ เอมมี่ (พอลล่า เทเลอร์) ต้องเปลี่ยนแปลงชีวิตกะทันหันเมื่อเธอตั้งท้องกับแฟนหนุ่ม ซึ่งใช้ชีวิตด้วยกันโดยไม่ได้แต่งงาน เอมมี่ถูกแฟนหนุ่มหลอกไปทำแท้ง และทิ้งเธอไปอย่างไม่สนใจใยดี อีกทั้งเอมมี่ยังได้รับข่าวร้ายอีกว่ามดลูกของเธอบอบช้ำอย่างหนักจากการทำแท้ง ทำให้เธอจะมีลูกไม่ได้อีกต่อไป
อีกด้านหนึ่ง ยังมีเด็กหญิงอายุ 10 ขวบ โมบาย (วนิสา นุชนนท์) ที่ต้องสูญเสียแม่จากการถูกโจรปล้นร้านขายของเล็ก ๆ ที่แม่ของเธอทำมาหากินเลี้ยงปากท้อง สิ่งสุดท้ายที่แม่เหลือไว้ให้คือ ตุ๊กตาตัวโปรดของเธอ
ตั้งแต่นั่นมาโมบายก็ไม่พูดคุยกับใคร เอมมี่รู้สึกถูกชะตาจึงรับอุปการะโมบายมาเลี้ยงดู เพื่อทดแทนการสูญเสียของกันและกัน แต่สิ่งที่ตามโมบายมาคือวิญญาณที่ยังคงห่วงลูก ขณะที่เอมมี่ก็เจ็บปวดกับภาพความหลังที่ยังคงฝังใจเธอตลอดมา เรื่องราวความรักความผูกพันของคำว่าแม่กำลังเริ่มต้นขึ้นพร้อมกับความสยอง ที่จะมาในทุกขณะ ทุกลมหายใจ
รายชื่อนักแสดง

พอลล่า เทเลอร์ - เอมมี่
วนิสา นุชนนท์  - โมบาย
อัฒรุต คงราศรี
ต่อพงศ์ กุลอ่อน
รติกาล ศรศิลป์
ชาลี ไท
นิธิพนธ์ ดุริยะสีห์หกุล
ศุภชัย อนุสถิตย์วัฒนา
รัมภา จิรสมิทธา
มนสิชา เกิดโกสุม
ถิร ชุติกุล
รูธ เนกกา

| รูธ เนกกา |
| --- | --- |
รูธ เนกกา ในปี 2017
เกิด:  (1982-01-07) 7 มกราคม ค.ศ. 1982 (42 ปี) อาดดิสอาบาบา  ประเทศเอธิโอเปีย
พลเมือง: ไอร์แลนด์
ศิษย์เก่า: Trinity College, Dublin (Bachelor of Arts)
อาชีพ: นักแสดง
ปีปฏิบัติงาน: 2004–ปัจจุบัน
รูธ เนกกา (อังกฤษ: Ruth Negga; เกิด 7 มกราคม ปี ค.ศ. 1982) เป็นนักแสดงหญิงชาวไอร์แลนด์เชื้อสายเอธิโอเปีย เกิดที่กรุงอาดดิสอาบาบา ประเทศเอธิโอเปีย เธอเป็นนักแสดงในภาพยนตร์ Capital Letters (2004) (มีชื่อเรื่องTrafficked ในบางประเทศ), Isolation (2005), Breakfast on Pluto (2005) และ  Warcraft (2016) เธอมีบทบาทการแสดงทางโทรทัศน์ รวมถึง BBC มินิซีรีส์ Criminal Justice, RTÉ Love/Hate, E4 Misfits และ ABC Marvel's Agents of S.H.I.E.L.D. ในปี 2016 เธอเริ่มรับบทแสนอเป็น Tulip O'Hare ในซีรีส์ AMC Preacher
ผลงานภาพยนตร์ที่โดดเด่นของเธอ คือ บทบาทของ Mildred Loving ในภาพยนตร์ Loving (2016) เนกกาได้รับการเสนอชื่อเข้าชิงรางวัลออสการ์ นักแสดงนำหญิงยอดเยี่ยม, รางวัลลูกโลกทองคำ นักแสดงนำหญิงยอดเยี่ยม สาขาภาพยนตร์ดราม่า, ผู้แสดงนำหญิงยอดเยี่ยม โดย อินดิเพนเดนต์สปิริตอะวอดส์ และนักแสดงนำหญิงยอดเยี่ยม โดย Critics' Choice Movie Award นอกจากนี้เธอยังได้รับรางวัลแบฟตา นักแสดงดาวรุ่ง โดยสถาบันศิลปะภาพยนตร์และโทรทัศน์บริติช
ชีวิตช่วงแรก

รูธ เนกกา เกิดในปี 1982 ในกรุงอาดดิสอาบาบา ประเทศเอธิโอเปีย แม่ของเธอ โนรา เป็นชาวไอร์แลนด์ พ่อของเธอ ดอกเตอร์เนกกา เป็นชาวเอธิโอเปีย พ่อแม่ของเธอพบกันในโรงพยาบาลที่เอธิโอเปีย ในขณะที่แม่ของเธอกำลังทำงานเป็นพยาบาล เธออาศัยในเอธิโอเปียจนถึงอายุ 4 ขวบ เป็นลูกคนเดียว พ่อของเธอเสียชีวิตจากอุบัติเหตุรถยนต์ ตอนเธออายุ 7 ขวบ เนกกาเติบโตในเมืองลิมริก ประเทศไอร์แลนด์ และย้ายไปอยู่ในลอนดอนตั้งแต่ปี 2006
เนกกาสำเร็จการศึกษา BA สาขาการศึกษาการแสดง จาก Samuel Beckett Centre มหาวิทยาลัยทรินิตี ดับลิน
อาชีพ

เนกกา เริ่มการแสดงในไอร์แลนด์ มีผลงานเปิดตัว คือ ภาพยนตร์ไอริข Capital Letters (2004) เธอแสดงเป็น Taiwo จากนั้นก็รับบท Mary ในภาพยนคร์ไอริช Isolation (2005) ในปีต่อมา ก่อนหน้านี้เธอทำงานส่วนใหญ่กับละครเวที หลังจากเห็นเนกกาแสดงละคร ผู้กำกับ นีล จอร์แดน ก็ปรับเปลี่ยนสคริปมินิซีรีส์ Breakfast on Pluto เพื่อให้เธอปรากฏตัวในภาพยนตร์ดังกล่าว เนกกาแสดงในภาพยนตร์แนวคอมเมดี้อังกฤษ-ฝรั่งเศส Colour Me Kubrick (2005) กับจอห์น มัลโควิช และในภาพยนตร์สั้น The Four Horsemen, 3-Minute 4-Play และ Stars
ในด้านโทรทัศน์ เนกการับบทต่าง ๆ ในภาพยนตร์ Doctors, Criminal Justice และ ซีรีส์ไอริช Love Is the Drug เธอรับบทแสดงนำเป็น Doris "Sid" Siddiqi ในซีรีส์ของ BBC Personal Affairs ซึ่งมี Laura Aikman, Annabel Scholey และ Maimie McCoy ร่วมแสดง เธอสวมบท Rosie ในสองตอนแรกของซีรีส์ Love/Hate
เนกการับบทเป็นคุณหญิงเชอร์ลีย์ บาสซีย์ ในภาพยนตร์โทรทัศน์ Shirley (2011) ของ BBC เธอได้รับรางวัลนักแสดงหญิงยอดเยี่ยม สาขาโทรทัศน์ โดย IFTA จากการแสดงของเธอ ในด้านละครเวที เธอรับบทละคร Duck, Titus Andronicus และ Lay Me Down Softly ในช่วงปี 2007 เธอมีงานแสดงกับคณะการละครไอริชรุ่นใหม่ที่ Pan Pan Theatre ในปี 2010 เนกกาเล่นบท โอฟีเลีย (Ophelia) ในการผลิต Hamlet ของโรงละครแห่งชาติ เธอยังให้เสียงกับตัวละคร Shanalotte (หรืออีกชื่อหนึ่ง Emerald Herald) ในวิดิโอเกม Dark Souls II
ในปี 2013 เนกการับบทแสดงเป็น Raina ในซีรีส์อเมริกัน Agents of S.H.I.E.L.D. เธอเล่น 17 ตอนของซีรีส์  เธอถ่ายบทในภาพยนตร์ 12 Years a Slave (2013) กำกับโดย สตีฟ แม็กควีน และได้รับรางวัลออสการ์ แต่ส่วนในบทของเธอถูกตัดออกหมดจากภาพยนตร์ ในเดือนมีนาคม 2015 เธอแสดงในบท Tulip O'Hare ในซีรีส์แฟนตาซีของ AMC เรื่อง Preacher ซึ่งออกฉายในปีถัดไป
ในปี 2016 เนกกาแสดงนำในภาพยนตร์ Loving  ซึ่งเปิดรอบปฐมทัศน์ที่เทศกาลภาพยนตร์กาน โทรอนโต ในปี 2016 และต่อมาที่เทศกาลภาพยนตร์นานาชาติโทรอนโต  ภาพยนตร์นี้สร้างจากเรื่องจริง ความรักของชายหญิงต่างสีผิว คู่แต่งงานในยุค 1950-60 ในเวอร์จิเนีย ความสัมพันธ์ที่นำไปสู่การตัดสินใจของศาลฎีกา กรณี Loving v. Virginia เนกกาได้รับเสียงตอบรับอย่างดีจากนักวิจารณ์บทบาทของเธอ และได้รับการเสนอชื่อเข้าชิงหลายรางวัล รวมถึง รางวัลออสการ์ ผู้แสดงนำหญิงยอดเยี่ยม, รางวัลลูกโลกทองคำ ผู้แสดงนำหญิงยอดเยี่ยม สาขาโมชั่นพิกเจอร์ (ดราม่า), และ BAFTA นักแสดงดาวรุ่ง